Document ID: 32002R2056

Eiropas Parlamenta un Padomes Regula (EK) Nr. 2056/2002
(2002. gada 5. novembris),
ar ko groza Padomes Regulu (EK, Euratom) Nr. 58/97 par uzņēmējdarbības strukturālo statistiku
(Dokuments attiecas uz EEZ)
EIROPAS PARLAMENTS UN EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 285. pantu,
ņemot vērā Komisijas priekšlikumu [1],
ņemot vērā Ekonomikas un sociālo lietu komitejas atzinumu [2],
ņemot vērā Eiropas Centrālās bankas atzinumu [3],
saskaņā ar Līguma 251. pantā noteikto procedūru [4],
tā kā:
(1) Ar Padomes Regulu (EK, Euratom) Nr. 58/97 [5] ir izveidota vienota sistēma, lai vāktu, apkopotu, nosūtītu un novērtētu Kopienas statistiku par uzņēmējdarbības struktūru, darbībām, konkurētspēju un darbības sekmēm Kopienā.
(2) Kopienas monetārās, saimnieciskās un sociālās integrācijas attīstība nosaka to, ka vajag paplašināt kopējo sistēmu, aptverot arī kredītiestādes, pensiju fondus, citu finanšu starpniecību un ar finanšu starpniecību saistītas darbības.
(3) Iekšējā tirgus darbība un attīstība pastiprinājusi nepieciešamību pēc informācijas, kas noteiktu tā efektivitāti, jo īpaši kredītiestāžu, pensiju fondu, citas finanšu starpniecības un ar finanšu starpniecību saistītu darbību nozarē.
(4) Finanšu pakalpojumu starptautiskās tirdzniecības liberalizācija nosaka to, ka ir nepieciešama uzņēmējdarbības statistika finanšu pakalpojumu jomā, lai to varētu izmantot tirdzniecības sarunās.
(5) Valstu un reģionālo pārskatu apkopošana saskaņā ar Padomes Regulu (EK) Nr. 2223/96 (1996. gada 25. jūnijs) par Eiropas nacionālo un reģionālo kontu sistēmu Kopienā [6] nosaka to, ka nepieciešama salīdzināma, pilnīga un ticama uzņēmējdarbības statistika finanšu pakalpojumu jomā.
(6) Vienotās valūtas ieviešanai būs milzīga ietekme uz finanšu pakalpojumu nozares struktūru un starpvalstu kapitāla plūsmu, kas vēl jo vairāk pastiprina informācijas nozīmīgumu par konkurētspēju, iekšējo tirgu un starptautisko darbību.
(7) Netraucētai kompetento iestāžu darbībai attiecībā uz kredītiestāžu un finanšu sistēmas stabilitātes uzraudzību nepieciešama papildu informācija par kredītiestādēm un ar tām saistītajiem pakalpojumiem.
(8) Pensiju fondu nozare, kas strauji attīstās, varētu dot ieguldījumu kapitāla tirgus izaugsmē, aizvien vairāk izmantojot ieguldījumu noteikumu liberalizācijas sniegtos atvieglojumus.
(9) Eiropas Parlamenta un Padomes Lēmumā Nr. 2179/98/EK (1998. gada 24. septembris), ar ko pārskata Eiropas Kopienas programmu "Pretim ilgtspējībai" par darbības politiku attiecībā uz vidi un ilgtspējīgu attīstību [7], atkārtoti izteikta vajadzība pēc ticamiem un salīdzināmiem datiem, statistikas un rādītājiem kā galveno līdzekli, lai noteiktu, cik izmaksā vides noteikumu ievērošana.
(10) Apspriežoties ar Statistikas programmu komiteju, kas izveidota ar Lēmumu 89/382/EEK, Euratom [8], Padomdevēju komiteju banku jautājumos, kas izveidota ar Direktīvu 77/780/EEK [9], Monetārās, finanšu un maksājumu bilances statistikas komiteju, kas izveidota ar Lēmumu 91/115/EEK [10], un Apdrošināšanas komiteju, kas izveidota ar Direktīvu 91/675/EEK [11],
IR PIEŅĒMUŠI ŠO REGULU.
1. pants
Regulu (EK, Euratom) Nr. 58/97 groza šādi.
1. Regulas 5. pantu papildina ar šādiem ievilkumiem:
"- sīki izstrādāts modulis kredītiestāžu strukturālajai statistikai, kas definēts 6. pielikumā,
- sīki izstrādāts modulis pensiju fondu strukturālajai statistikai, kas definēts 7. pielikumā."
2. Pievieno 6. un 7. pielikumu, kā noteikts šīs regulas pielikumā.
2. pants
Regulas (EK, Euratom) Nr. 58/97 1. pielikumu groza šādi.
1. Pielikuma 5. iedaļu papildina ar šādu teikumu:
"Tomēr jautājumu par to, kurš ir pirmais izpētes gads, par kuru jāapkopo statistika par darbības klasēm, uz kurām attiecas NACE 1. red. 65.2 grupa un 67. nodaļa, izlemj saskaņā ar šīs regulas 13. pantā noteikto procedūru."
2. Pielikuma 8.iedaļu aizstāj ar šādu iedaļu:
"8. iedaļa
Rezultātu nosūtīšana
1. Rezultāti jānosūta 18 mēnešu laikā pēc pārskata perioda kalendārā gada beigām, izņemot par NACE 1. red. 65.11 darbības klasi un NACE 1. red. darbībām, uz kurām attiecas 5., 6. un 7. pielikums. Par NACE 1. red. 65.11 darbības klasi nosūtīšanas termiņš ir 10 mēneši. Par darbībām, uz kurām attiecas 5., 6. un 7. pielikums, nosūtīšanas termiņš ir noteikts šajos pielikumos. Tomēr jautājumu par nosūtīšanas termiņu rezultātiem par darbības klasēm, uz kurām attiecas NACE 1. red. 65.2 grupa un 67. nodaļa, izlemj saskaņā ar šīs regulas 13. pantā noteikto procedūru.
2. Valstu provizoriskos rezultātus vai aprēķinus par uzņēmumu statistiku, kas apkopota par turpmāk uzskaitītajiem raksturlielumiem, nosūta 10 mēnešu laikā pēc pārskata perioda kalendārā gada beigām, izņemot par NACE 1. red. 65. un 66. nodaļu:
12110 (apgrozījums),
16110 (nodarbināto personu skaits).
Šie provizoriskie rezultāti vai aprēķini jāiedala atbilstoši NACE 1. red. trīsciparu līmenim (grupai), izņemot NACE 1. red. H, I un K iedaļu, par kurām šie rezultāti jāiedala atbilstoši iedalījumam grupās, kas noteikts 9. iedaļā. Attiecībā uz NACE 1. red. 67. nodaļu jautājumu par provizorisko rezultātu vai aprēķinu nosūtīšanu izlemj saskaņā ar šīs regulas 13. pantā noteikto procedūru."
3. Pielikuma 9. iedaļas Jiedaļu aizstāj ar šādu iedaļu:
"J IEDAĻA
Finanšu starpniecība
Lai varētu apkopot Kopienas statistiku, dalībvalstis nosūta valstu rezultātu sastāvdaļas, iedalot atbilstoši NACE 1. red. klasēm."
4. Pielikuma 10. iedaļas 1. punkta pirmo teikumu aizstāj ar šādu teikumu:
"Dalībvalstis sniedz Komisijai ziņojumu par definīcijām, uzbūvi un informācijas pieejamību attiecībā uz statistikas vienībām, kas klasificētas NACE 1. red. M līdz O iedaļā."
3. pants
Regulas (EK, Euratom) Nr. 58/97 2. pielikumu groza šādi.
1. Pielikuma 4. iedaļas 3. punktā pēc raksturlieluma 21 11 0 (ieguldījumi piesārņojuma kontroles iekārtās un uzņēmumos un īpašās piesārņojuma novēršanas palīgierīcēs - galvenokārt piesārņojuma kontroles iekārtās ražošanas cikla noslēgumā) iekļauj šādu raksturlielumu:
"21 12 0 - = Ieguldījumi iekārtās un uzņēmumos, kas saistīti ar tīrāku tehnoloģiju (integrētā tehnoloģija)(*)"
.
2. Pielikuma 4. iedaļas 3. punkta zemsvītras piezīmi aizstāj ar šādu piezīmi:
"* Ja kopējais apgrozījuma apjoms un nodarbināto personu skaits nodaļā, kas ir iekļauta NACE 1. red. C līdz E iedaļā, dalībvalstī ir mazāks nekā 1 % no Kopienas kopējā apjoma, tad atbilstoši šai regulai nav jāvāc informācija, kas nepieciešama, lai apkopotu statistiku, kura attiecas uz raksturlielumiem 21 11 0, 21 12 0, 22 11 0 un 22 12 0. Ja tas nepieciešams Kopienas politikas īstenošanai, Komisija var saskaņā ar šīs regulas 13. pantā noteikto procedūru pieprasīt šo datu savākšanu īpaši šim mērķim."
3. Pielikuma 4. iedaļas 4. punktā pēc raksturlieluma 20 31 0 (elektroenerģijas iepirkumi (vērtība)) iekļauj šādu raksturlielumu:
"21 14 0 - = Kopējie kārtējie izdevumi par vides aizsardzību(*)"
.
4. Pielikuma 4. iedaļas 4. punktu papildina ar šādu zemsvītras piezīmi:
"* Ja kopējais apgrozījuma apjoms un nodarbināto personu skaits nodaļā, kas ir iekļauta NACE 1. red. C līdz E iedaļā, dalībvalstī ir mazāks nekā 1 % no Kopienas kopējā apjoma, tad atbilstoši šai regulai nav jāvāc informācija, kas nepieciešama, lai apkopotu statistiku, kura attiecas uz raksturlielumu 21 14 0. Ja tas nepieciešams Kopienas politikas īstenošanai, Komisija var saskaņā ar šīs regulas 13. pantā noteikto procedūru pieprasīt šo datu savākšanu īpaši šim mērķim."
5. Pielikuma 5.iedaļu papildina ar šādiem punktiem:
"3. Pirmais izpētes gads, par kuru jāapkopo statistika par raksturlielumiem 21 12 0 un 21 14 0, ir 2001. kalendārais gads.
4. Statistika par raksturlielumu 21 12 0 jāapkopo ik gadu. Statistika par raksturlielumu 21 14 0 jāapkopo ik pēc trim gadiem."
6. Pielikuma 7. iedaļas 6. punktu aizstāj ar šādu punktu:
"6. Rezultāti par raksturlielumiem 21 11 0, 21 12 0 un 21 14 0 jāiedala atbilstoši NACE 1. red. trīsciparu līmenim (nodaļai)."
7. Pielikuma 7.iedaļu papildina ar šādu punktu:
"7. Rezultāti par raksturlielumiem 21 11 0, 21 12 0 un 21 14 0 jāiedala atbilstoši šādām jomām attiecībā uz apkār tējo vidi: apkārtējā gaisa un klimata aizsardzība, notekūdeņu apsaimniekošana, atkritumu apsaimniekošana un citas vides aizsardzības darbības. Rezultātus par jomām attiecībā uz apkārtējo vidi iedala atbilstoši NACE 1. red. divciparu līmenim (nodaļai)."
8. Pielikuma 9. iedaļā iekļauj šādu raksturlielumu:
"21 11 0 - = Ieguldījumi piesārņojuma kontroles iekārtās un uzņēmumos, kā arī īpašās piesārņojuma novēršanas palīgierīcēs (galvenokārt ražošanas cikla noslēguma iekārtās)."
Par raksturlielumiem 21 11 0, 21 12 0 un 21 14 0 pievieno šādu atsauksmi:
"Vienīgi īpašs iedalījums attiecībā uz apkārtējās vides jomām, bioloģiskā daudzveidība, ainava, augsne un gruntsūdens."
9. Pielikuma 10.iedaļu papildina ar šādu teikumu:
"Statistikas apkopošanai par raksturlielumiem 21 12 0 un 21 14 0 šo pārejas periodu var pagarināt par laiku līdz četriem gadiem saskaņā ar šīs regulas 13. pantā noteikto procedūru."
4. pants
Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 5. novembrī

Labels: 2
4
19
7
0